1. pielikums

Ādažu novada pašvaldības domes 27.08.2026. sēdes lēmumam Nr. 328

APSTIPRINĀTS

ar Ādažu novada pašvaldības domes

2026.gada 27.augusta lēmumu Nr. 328
NOSACĪJUMI

Zemes ierīcības projekta izstrādei zemes vienībās Inču ielā 40 un Inču ielā 46, Stapriņos
1. Pamatojums.

Pašvaldību likuma 4.panta pirmās daļas 15. punkts un 10.panta pirmās daļas 21.punkts, Zemes ierīcības likuma 8.panta pirmā daļa un 9.panta otrā daļa un Ādažu novada pašvaldības domes 27.08.2026. lēmums Nr. 328.
2. Darba mērķis.

Pamatot zemes vienību Inču ielā 40, Stapriņos, Ādažu pagastā, Ādažu novadā ar kadastra apzīmējumu 80440030157 (turpmāk – Zemes vienība Nr.1) un Inču ielā 46, Stapriņos, Ādažu pag., Ādažu nov. ar kadastra apzīmējumu 80440030383 (turpmāk – Zemes vienība Nr.2) sadalīšanu un robežu pārkārtošanu.
3. Darba uzdevums.
3.1. Zemes vienībām izstrādāt zemes ierīcības projektu saskaņā ar šiem nosacījumiem, Zemes ierīcības likumu, Ministru kabineta 02.08.2016. noteikumiem Nr.505 „Zemes ierīcības projekta izstrādes noteikumi” un citiem uz teritorijas plānošanu, būvniecību un vides aizsardzību attiecināmiem LR normatīvajiem aktiem.

3.2. Zemes ierīcības projektu izstrādāt saskaņā ar Ādažu novada teritorijas plānojumu un tā teritorijas izmantošanas un apbūves noteikumiem.

4. Darba saturs. Zemes ierīcības projekta sastāvdaļas saskaņā ar Ministru kabineta 02.08.2016. noteikumu Nr.505 „Zemes ierīcības projekta izstrādes noteikumi” III. nodaļas prasībām:

4.1. Paskaidrojuma raksts.

4.2. Grafiskā daļa.

5. Darba izstrādāšanas nosacījumi.

5.1. Zemes ierīcības projekta robežas: zemes vienību Inču ielā 40, Stapriņos, Ādažu pagastā, Ādažu novadā ar kadastra apzīmējumu 80440030157 un Inču ielā 46, Stapriņos, Ādažu pag., Ādažu nov. ar kadastra apzīmējumu 80440030383 robežas.

5.2. Projekta grafisko daļu izstrādāt digitālā veidā vektordatu formā (*.dwg, *.dgn vai *.shp datņu formātā) uz topogrāfiskā plāna; 
5.3. Saskaņā ar Ādažu novada teritorijas plānojumu Zemes vienība Nr.1 atrodas Lauksaimniecības teritorijā (L), Dabas un apstādījumu teritorijā (DA), Ūdeņu teritorijā (Ū) un Transporta infrastruktūras teritorijā (TR), Polderu sateces baseinu teritorijā (TIN11) un to šķērso teritorijas ar īpašiem noteikumiem Perspektīvie pašvaldības ceļi un ielas (TIN72), Zemes vienība Nr.2 atrodas Lauksaimniecības teritorijā (L) un Polderu sateces baseinu teritorijā (TIN11) Ādažu centra poldera teritorijā.
5.4. Projektā jānorāda zemes izmantošanas veidi, noteiktie apgrūtinājumi, aizsargjoslas un servitūti, arī ap ūdens ņemšanas vietām, adresācija, nekustamā īpašuma lietošanas mērķi;
5.5. Jaunveidojamā zemes vienība, kuru šķērso TIN72 teritorija, jāprojektē tā, lai tajā būtu iespējama dzīvojamās mājas būvniecība;

5.6. Ielu sarkanās līnijas izdalīt atsevišķā zemes vienībā (-s).
5.7. Projekts jāsaskaņo ar šādām institūcijām:

5.7.1. AS “Sadales tīkls”;
5.7.2. SIA “Ādažu Ūdens”;

5.7.3. SIA “TET”;
5.7.4. VSIA “Zemkopības ministrijas nekustamie īpašumi”, ja projektētajā teritorijā ir valsts nozīmes meliorācijas sistēmas;
5.7.5. P/a “Carnikavas komunālserviss” speciālistiem.

5.8. Gadījumā, ja nekustamam īpašumam ir apgrūtinājumi, aizliegumi, zemes ierīcības projektu nepieciešams saskaņot ar to uzturētājiem.

5.9. Ja plānotai zemes vienībai piekļuvi paredz no Inču ielas zemes vienības ar kadastra apzīmējumu 80440030384, kas pieder fiziskai personai, līdz ZIP apstiprināšanai jānoslēdz servitūta līgums un j;are.
5.10. Pirms projekta saskaņošanas uzsākšanas zemes ierīcības projekts jāsaskaņo ar Ādažu novada pašvaldības teritorijas plānotāju.

5.11. Saskaņoto zemes ierīcības projektu iesniegt Ādažu novada pašvaldībā, pievienojot projekta grafiskos materiālus arī digitālā formā *dgn vai *dwg formātā.

5.12. Zemes ierīcības projekta grafisko daļu nodot un reģistrēt SIA „Mērniecības Datu Centrs”.
6. Ar Ādažu novada teritorijas plānojumu un teritorijas izmantošanas un apbūves noteikumiem var iepazīties Ādažu novada pašvaldības Teritorijas plānošanas nodaļā, pašvaldības tīmekļa vietnē www.adazunovads.lv un valsts vienotajā ģeotelpiskās informācijas portālā www.geolatvija.lv.
Vecākā teritorijas plānotāja
I. Murziņa

